CONVOCATÒRIA D'AJUDES DEL PROGRAMA SÈNIOR 2009 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1064)
  + [Valencià](/va/acuerdo/1064)






Selector de idioma

Leer

* [Español](/es/acuerdo/1064)
* [Valencià](/va/acuerdo/1064)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DEL PROGRAMA SÈNIOR 2009[Butlletí Oficial Universitat d'Alacant](/ca/Publicacion)
=======================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DEL PROGRAMA SÈNIOR 2009

Data d'aprovació
:   10/02/2009

Data de publicació
:   13/02/2009

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1064.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1064)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1064)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DEL PROGRAMA SÈNIOR 2009&url=https://www.boua.ua.es/va/acuerdo/1064)

**Títol:** CONVOCATÒRIA D'AJUDES DEL PROGRAMA SÈNIOR 2009

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** dimarts, 10 de febrer de 2009

CONVOCATÒRIA D’AJUDES DEL PROGRAMA SÈNIOR 2009  
    
 BASES DE LA CONVOCATÒRIA  
    
 I. Objecte i condicions   
    
 I.1.- Objecte i pressupost  
    
 I.1.1. L'objectiu d'aquesta convocatòria és potenciar els contactes entre els grups d'investigació de la Universitat d'Alacant amb investigadors de reconegut prestigi que hagen realitzat una extensa labor fora d’aquesta.  
    
 I.1.2 Per a aquesta convocatòria el Vicerectorat d'Investigació, Desenvolupament i Innovació té pressupostat un total de 35.000 euros.  
    
 I.2. Beneficiaris de les ajudes  
 Podran ser beneficiaris d'aquestes ajudes investigadors, científics o tecnòlegs que complisquen amb els requisits següents:  
    
 a) Estar en situació de jubilació o demostrar un mínim de 30 anys d'experiència professional.  
 b) Acreditar reconeixement internacional en l'àrea de coneixement en què han desenvolupat la seua activitat investigadora.  
    
 I.3. Duració de les ajudes  
 Les estades susceptibles de rebre les ajudes previstes en aquesta convocatòria tindran una duració mínima d'un mes i màxima de sis mesos i es realitzaran entre l'1 de març i el 31 de desembre del 2009, havent de coincidir, llevat d'excepcions justificades, amb els períodes acadèmics i/o els d'activitat ordinària de la Universitat d'Alacant  
    
 I.4. Dotació de les ajudes.  
    
 1.4.1. L'import de l'ajuda per a les despeses d'allotjament i manutenció serà de 2.500€ per mes i per a períodes de duració inferiors a un mes s'assignarà la part proporcional.  
 Aquesta ajuda estarà subjecta a la corresponent retenció del IRPF, excepte en aquells casos que l'investigador estranger realitze una estada inferior a 183 dies i el seu país tinga firmat conveni per a evitar la doble imposició amb Espanya, i en aquest cas serà necessària la presentació de la corresponent certificació de residència fiscal de la Hisenda Pública del seu país.  
    
 1.4.2.. L'import de l'ajuda per al viatge serà d'un màxim de 1.000 €.  
    
    
 I.5. Drets del beneficiari de l'ajuda  
    
 Els investigadors seniors tindran els següents drets:   
 a) Incorporar-se al grup d'investigació que haja sol·licitat la seua incorporació i el departament o institut universitari d'investigació que haja avalat la sol·licitud.  
 b) Obtindre de la Universitat d'Alacant la col·laboració i suport necessari per al desenvolupament normal de la seua activitat docent i investigadora, d'acord amb les disponibilitats d'aquella.   
 c) Percebre l'ajuda econòmica que corresponga en la forma establida en la present convocatòria.  
    
 I.6. Obligacions del beneficiari de l'ajuda  
    
 Els investigadors seniors tindran les obligacions següents:   
 a) Realitzar la seua estada en la Universitat d'Alacant en els terminis establits en aquesta convocatòria.  
 b) Ajustar-se a les normes pròpies de funcionament de la Universitat d'Alacant.  
 c) Complir amb aprofitament el pla de treball proposat en la sol·licitud.  
 d) Realitzar la seua labor en el grup d'investigació a què s'haja incorporat.  
 e) Omplir els informes, formularis i la resta de documents que, en relació amb el benefici de l'ajuda, li siguen remesos pel Vicerectorat d'Investigació, Desenvolupament i Innovació.  
  f) Fer referència a la seua condició de beneficiari d'una ajuda del programa sènior del Vicerectorat d'Investigació, Desenvolupament i Innovació de la Universitat d'Alacant en les publicacions i altres resultats que puguen derivar-se de les activitats i investigació realitzades durant el període de benefici de l'ajuda.  
 g) Sotmetre's a les actuacions de comprovació i control financer que puguen realitzar els òrgans competents de la Universitat d'Alacant, aportant quanta informació li siga requerida en l'exercici de les actuacions anteriors.  
 h) Respectar les normes fixades en aquesta convocatòria, així com les que la Universitat d'Alacant determine, en l'àmbit de les seues competències, per a supervisar i avaluar el desenvolupament del seu treball.  
    
    
 I.7. Obligacions de la Universitat d'Alacant  
 La Universitat d'Alacant es compromet a proporcionar, d’acord a les seues possibilitats, a l'investigador sènior el suport necessari i facilitar-li la utilització dels mitjans, instruments o equips que resulten precisos per al normal desenvolupament de la seua activitat.  
    
    
 I.8. Característiques del desenvolupament de l'ajuda  
    
 I.8.1. La incorporació dels beneficiaris de les ajudes als respectius grups d'investigació es produirà en el mes indicat en la sol·licitud. Si el beneficiari no s'incorporara aquest mes, s'entendrà que ha renunciat a l'ajuda.  
    
 I.8.2. L'alta es tramitarà prèvia presentació pel director del grup d'investigació en el Vicerectorat d'Investigació, Desenvolupament i Innovació dels documents següents:  
 a) Imprès d'incorporació firmat per l'investigador sènior.  
 b) Dades bancàries per a l'abonament de les dotacions de l'ajuda.  
 c) Fitxa d’alta de tercers de persones físiques.   
 d) Certificació de residència fiscal la Hisenda Pública del seu país, en el cas d’estrangers que no tinguen residència fiscal en Espanya i desitgen acollir-se al apartat I.4.1, paràgraf 2.  
    
 La documentació es presentarà directament en la Unitat de Convocatòries Públiques i Beques d'Investigació de la Universitat d'Alacant, dins dels deu dies naturals seguents al de la data d'incorporació.  
    
 Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si és el cas, donarà lloc a l'anul·lació de l'ajuda amb audiència prèvia del director del grup d'investigació.  
    
 I.8.3. En cap cas s'autoritzaran canvis de grup d'investigació.   
    
 I.8.4. Els efectes econòmics, administratius de les altes i baixes es produiran en funció de la data de comunicació, considerant-se en tots els casos mesos de 30 dies.  
 La percepció de l'ajuda es farà amb efectes de l'últim dia de cada mes, sempre que no es produïsca la renúncia amb anterioritat a aquesta data o existisquen altres causes de revocació o baixa.  
    
 I.8.5. Les renúncies a l'ajuda hauran de ser comunicades pels interessats, acompanyades de la documentació justificativa que requerisca el Vicerectorat d'Investigació, Desenvolupament i Innovació.  
    
    
 I.9. Règim d'incompatibilitats  
 La percepció d'una ajuda d'aquesta convocatòria és incompatible amb altres beques o ajudes finançades amb fons públics o privats per a la mateixa finalitat  
    
    
    
 II. INSTRUCCIÓ, RESOLUCIÓ I PUBLICACIÓ DE LES AJUDES  
    
 II.1. Instrucció  
    
 II.1.1. El Vicerectorat d'Investigació, Desenvolupament i Innovació serà el responsable d'establir els procediments adequats i donarà les instruccions necessàries per a la tramitació i gestió de la convocatòria.  
    
 II.2. Presentació de sol·licituds i documentació   
    
 II.2.1. Les sol·licituds d'ajudes per a la present convocatòria hauran d'omplir-se en el model oficial que establirà el Vicerectorat d'Investigació, Desenvolupament i Innovació, de conformitat amb el procediment que es descriu en aquest i següents apartats.  
    
 II.2.2. Els formularis de sol·licitud una vegada omplits i amb la firma original del director del grup d'investigació es presentaran en el Registre General de la Universitat d'Alacant acompanyats de la documentació exigida en aquesta convocatòria.  
    
 II.2.3. Si la documentació aportada fora incompleta o presentara errors esmenables, es requerirà al sol·licitant perquè, en el termini màxim de deu dies hàbils, esmene la falta o acompanye els documents necessaris, amb advertència que, si no ho fera, se li tindrà per desistit en la seua sol·licitud.  
    
    
    
 II.3.- Resolució, notificació i publicació de les ayudas  
    
 II.3.1. El Vicerectorat d'Investigació, Desenvolupament i Innovació formularà la proposta de resolució en els terminis indicats en la present convocatòria.  
    
 II.3.2. La resolució de concessió de les ajudes es publicaran en la pàgina web del Vicerectorat d’Investigació, Desenvolupament i Innovació per mitjà de relació nominal prioritzada dels beneficiaris i grup d'investigació.  
    
 II.4. Recursos  
 Contra la resolució de concessió de les ajudes de la present convocatòria cal interposar recurs potestatiu de reposició en el termini d'un mes.  
    
    
 III. PROCEDIMENT DE SOL·LICITUD DE LES AJUDES  
    
 III.1. Requisits dels sol·licitants de les ajudes:  
 - Grups d'investigació amb projectes d'investigació de convocatòries públiques vigents en el moment de la convocatòria o contractes privats d'especial rellevància.  
 - Només podrà presentar-se una sol·licitud per grup d'investigació.  
 - Els grups d'investigació que hagen disfrutat d'una ajuda en la convocatòria del programa sènior 2008 només podrà disfrutar-la de nou en el cas que no existisquen candidats adequats en altres grups.  
    
 III.2.- Presentació de sol·licituds  
    
 III.2.1. Es contemplen dos terminis de presentació de sol·licituds: el primer, serà d'un mes a partir de la publicació d'aquesta convocatòria en el Butlletí Oficial de la Universitat d’Alacant (BOUA) i durant el mateix podran presentar-se les sol·licituds corresponents a estades que tinguen previst iniciar-se amb anterioritat a l'1 d'agost del 2009. El segon termini serà entre l'1 i el 16 de juny del 2009, i en aquest cas les sol·licituds presentades seran per a estades a realitzar entre l'1 de setembre i el 31 de desembre   
    
 III.2.2. Un grup d'investigació només podra presentar una sol·licitud. La presentació de dos o més sol·licituds pel mateix grup d'investigació invalidarà totes les presentades.  
    
 III.2.3. El formulari de sol·licitud i els models normalitzats de la documentació que ha d'adjuntar-se estaran disponibles en la web del Vicerectorat d'Investigació, Desenvolupament i Innovació. Els documents que hauran d'adjuntar-se a l'imprés de sol·licitud seran:  
 a) Currículum vitae de l'investigador sènior.  
 b) Memòria descriptiva del programa de col·laboració i detall del pla de treball per al seu desenvolupament.  
    
 III.2.4. Els formularis de sol·licitud una vegada omplits es presentaran en el Registre General de la Universitat d'Alacant acompanyats de la documentació exigida en aquesta convocatòria, originals o fotocòpies compulsades.  
    
    
 III.3.- Avaluació i selecció de candidats.  
    
 III.3.1. El procés de selecció de candidats es durà a terme en concurrència competitiva en un procediment únic d'avaluació, per a cadascun dels terminis establits, dels mèrits a la vista de la documentació aportada en les sol·licituds.  
    
 III.3.2 L'avaluació i selecció de les sol·licituds correspondrà a una comissió designada per la Comissió d'Investigació de la Universitat d'Alacant. La comissió d'avaluació estarà presidida pel Vicerector d'Investigació, Desenvolupament i Innovació i integrada per almenys un expert per cadascú dels següents grans camps científics: Ciències Experimentals, Tecnologia, Ciències de la Salut, Ciències Socials i Jurídiques, i Humanitats.  Actuarà com a secretari de la Comissió el Director del Secretariat d’Investigació del Vicerectorat d'Investigació, Desenvolupament i Innovació.  
    
 III.3.3. La Comissió aplicarà els criteris d'avaluació i selecció expressats en l'apartat III.4 de la convocatòria i elaborarà una relació dels candidats.   
    
 III.3.4. La resolució de la concessió d'ajudes es portarà a efecte dins del mes següent a la finalització dels terminis de presentació de sol·licituds.  
    
 III.3.5. Els sol·licitants que ho requerisquen, rebran la informació detallada de les puntuacions obtingudes en cadascun dels diferents criteris de baremació expressats en l'apartat III.4.   
    
    
 III.4.- Criteris d'avaluació i selecció.  
    
 Per a l'avaluació i selecció dels candidats s'aplicaran els següents criteris i barem:   
 a) Currículum vitae del candidat, fins a 5 punts.  
 b) Interés cientificotècnic del programa de col·laboració i viabilitat de la seua execució en el temps sol·licitat i amb els recursos disponibles. Aportació que representa l'estada, fins a 1 punt.  
 c) Currículum vitae del director del grup d'investigació, fins a 1 punt. En aquest cas la Comissió valorarà únicament la versió disponible en Campus Virtual del currículum vitae del director. No s'admetrà un currículum en un altre format diferent.  
 d) Activitat investigadora en els últims cinc anys del grup d'investigació en què s'integraria l'investigador sènior, fins a 3 punts. La Comissió únicament valorarà els mèrits dels currículums disponibles en Campus Virtual.  
    
 III.5. Seguiment  
    
 En el termini màxim d'un mes a partir de la finalització de l'estada de l'investigador sènior, hauran de remetre's al Vicerectorat d'Investigació, Desenvolupament i Innovació els informes següents:  
 a) Informe de l'investigador sènior sobre les activitats realitzades d'acord amb el pla de treball previst.  
 b) Informe del director del grup d'investigació on hauran de constar expressament: els beneficis derivats de la incorporació del professor sènior, així com els resultats previsibles de la seua interacció amb el grup (articles, entrevistes, projectes de tesis doctorals, etc, )   
    
    
 Alacant, 10 de febrer de 2009  
    
 EL VICERECTOR D’INVESTIGACIÓ,  
 DESENVOLUPAMENT I INNOVACIÓ  
    
 Sgt.: Manuel Palomar Sanz





[Carretera Sant Vicent del Raspeig s/n  
03700 Sant Vicent del Raspeig - Alacant  
 Tel. 17 487 6064 - Fax 33 304 4407](https://www.google.es/maps/@23.033780,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12804&trk=tyah&trkInfo=tarId%2S9946553318954%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)